2. ΠΡΟΕΔΡΙΚΟΝ ΔΙΑΤΑΓΜΑ της 10/27 Μαρτ. 1928 (ΦΕΚ Α΄ 45) Περί απαγορεύσεως της εισαγωγής και της μεταφοράς σπόρου βάμβακος και ανεκκοκίστου βάμβακος. Έχοντες υπ’ όψει το άρθρ. 1 του Νόμ. 217 “περί καταπολεμήσεως των νόσων των φυτών και περί οργανώσεως της φυτοπαθολογικής Υπηρεσίας”, τον Νόμ. 214 “περί μέτρων προστασίας κατά της φυλλοξήρας” και ειδικώτερον τα άρθρ. 2, 5, 6 και 7 αυτού, προτάσει του Ημετέρου επί της Γεωργίας Υπουργού, κατόπιν γνωμοδοτήσεως του Συμβουλίου Φυτοπαθολογίας, απεφασίσαμεν και διατάσσομεν. Άρθρ.1.-“1)Απαγορεύεται η από πάσης ξένης χώρας και της Νήσου Σαμοθράκης εισαγωγή εις την Θράκην και εις ολόκληρον της Μακεδονίαν συμπεριλαμβανομένης και της Νήσου Θάσου σπόρου βάμβακος και ανεκκοκίστου βάμβακος. 2)Επιτρέπεται η διακίνησις σπόρου βάμβακος και ανεκκοκίστου βάμβακος εκ Θεσσαλίας εις Μακεδονίαν και Θράκην”. Το άρθρ. 1 αντικατασταθέν αρχικώς δια του Β.Δ. της 8/24 Μαΐου 1957 αντικατεστάθη ως άνω δια του άρθρ. 1 Β.Δ. 363/1965 (κατωτ. αριθ. 15), ούτινος βλ. και τας λοιπάς διατάξεις. Άρθρ.2.-Απαγορεύεται η εκ πάσης ξένης χώρας εισαγωγή εις οιανδήποτε περιφέρειαν του Κράτους σπόρου βάμβακος προς σποράν πλην της κατά το επόμενον άρθρον εξαιρέσεως και κατά τας εν αυτώ αναγραφομένας διατυπώσεις. Οι εισάγοντες σπόρον βάμβακος δια βιομηχανικούς ή κτηνοτροφικούς σκοπούς υποχρεούνται, ίνα υποβάλλωσιν εις το Τελωνείον της εισαγωγής υπεύθυνον δήλωσιν, δια της οποίας να βεβαιώνωσιν, ότι θα χρησιμοποιήσωσι τον υπ’ αυτών εισαγόμενον σπόρον βάμβακος αποκλειστικώς δια βιομηχανικούς ή δια κτηνοτροφικούς σκοπούς και ουχί δια σποράν. Εις τους παρά την δήλωσίν των και τους οπωσδήποτε συντελούντας εις την χρησιμοποίησιν του ούτω εισαγομένου σπόρου δια σποράν εφαρμόζονται αι διατάξεις των άρθρ. 5, 6 και 7 του Νόμ. 214. Άρθρ.3.-Επιτρέπεται εξαιρετικώς ή εκ πάσης ξένης χώρας εις οιανδήποτε περιφέρειαν του Κράτους και η εξ άλλων περιφερειών του Κράτους εις την Μακεδονίαν και Θράκην υπό των επιστημονικών γεωργικών ιδρυμάτων του Κράτους εισαγωγή σπόρου βάμβακος δια σποράν προς τον σκοπόν της εισαγωγής βελτιωμένων ποικιλιών βάμβακος υπό τας εξής διατυπώσεις. α)Η εκ ξένης χώρας εισαγωγή του σπόρου επιτρέπεται μόνον δια του Τελωνείου Πειραιώς. β)Η ποσότης του εξ οιασδήποτε ξένης χώρας εισαγομένου εις οιανδήποτε περιφέρειαν του Κράτους, ή εξ οιασδήποτε άλλης περιφερείας του Κράτους μεταφερομένου εις την Μακεδονίαν και Θράκην σπόρου βάμβακος δεν δύναται να υπερβή εκάστοτε τα δέκα χιλιόγραμμα. γ)Πρό πάσης παραγγελίας το επιστημονικόν  γεωργικόν ίδρυμα δέον να τύχη της ειδικής εκάστοτε αδείας του Υπουργείου της Γεωργίας,  εν τη οποία θα ορίζηται η απολύμανσις, ην  θα    υποστή  ο   εκ    του     εξωτερικού   εισαγόμε(Αντί της σελ. 849) Σελ. 849(α) 263-123 Προστασία Βαμβακοπαραγωγής 16.Ν.α.1-2 νος ή ο εξ άλλων περιφερειών του Κράτους εις την Μακεδονίαν και Θράκην μεταφερόμενος σπόρος βάμβακος. Άρθρ.4.-Το από 20 Ιαν. 1928 Δ/μα “περί απαγορεύσεως της εισαγωγής και της μεταφοράς σπόρου βάμβακος και ανεκκοκίστου βάμβακος” καταργείται. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος, ούτινος η ισχύς άρχεται από της εις την Εφημερίδα της Κυβερνήσεως δημοσιεύσεώς του. 